2019: Har yanzu ina kan baka na – Inji Fayose ▷ Legit.ng
2019: Har yanzu ina kan baka na – Inji Fayose
- Fayose ya ce har yanzu bai janye sha’awar neman shugabanci kasar ba
- Gwamnan ya ce ya dan ja birki ne saboda zaben gwamna da za a gudanar a jiharsa
- Fayose ya bayyana cewa zai sake yin nasara a kan Fayemi idan APC ta sake tsayar da shi
Gwamnan jihar Ekiti, Mista Ayodele Fayose, a ranar Alhamis, 11 ga watan Janairu ya jaddada cewa bai janye daga neman takarar shugaban kasa wanda za’a yi a shekara ta 2019 ba, duk da cewa jam'iyyar PDP ta zartar da tikitin zuwa arewacin kasar.
Kamar yadda Legit.ng ke da labari , Fayose ya ce ya dan taka birki a kan yakin neman shugabancin ne saboda zaben gwamnan jiharsa wanda za a gudanar a ranar 14 ga watan Yuli, 2018, inda kuma ya ce yakin neman zabe zai fara daga tushe bayan zaben jihar.
Gwamna ya kara da cewa zai sake yin nasara a kan Dokta Kayode Fayemi idan jam’iyyar APC ta sake tsayar da shi a matsayin dan takara, inda ya ce wannan ba wai barazana bane burinsa ne.
Gwamnan jihar Ekiti, Mista Ayodele Fayose
KU KARANTA: Mun tsaya daram dam-dam akan takaran shugaba Buhari a 2019 - Gwamnoni Arewa
Da yake jawabi a yayin ganawa tare da malamai a makarantun firamare da sakandaren gwamnati a gidan gwamnati a Ado Ekiti, Fayose ya ce: "Ina nan daram a kan sha’awar takarar shugaban kasa, ina jira ne kawai a kammala zaben gwamnan jihar, bayan nan zan iya samun lokaci”.
Spectranet plans Ankara tops Top richest musician in Nigeria Sam Adeyemi MTN tariff plans
Mun tsaya daram dam-dam akan takaran shugaba Buhari a 2019 - Gwamnoni Arewa